Document ID: /roh_data/filtered/fineweb-2-filterrobots_roh.jsonl.gz/54219

HCD cun problem da gols
- Mardi, 20.9.2016, 16:34
Il HCD ha pers las ultimas trais partidas, era pervi da la mancanza da gols. L’equipa grischuna ha tutgà en las ultimas trais partidas mo quatter giadas. Quai è memia pauc per gudagnar ina partida da hockey. La schanza da far meglier ha Tavau questa saira ordaifer encunter Kloten.
Avant la nova stagiun da hockey discurriva tut dals dus giuvens golis da Tavau, Gilles Senn e Joren Van Pottelberghe. Sco gia autras giadas ha il HCD danovamain dà la schanza a dus golis giuvens, sco avant onns era a Leonardo Genoni ed a Reto Berra.
Funcziunescha la strategia puspè, u sa tschatta il club da tradiziun pervi da la prestaziun dals golis a la cua da la tabella? Actualmain è Tavau en l’ultima part da la tabella, dentant betg pervi da ses golis, dentant pervi che l’offensiva da l’equipa dovra memia bleras schanzas per far gols.
RR actualitad 17:00